STORD: Gjennom Facebook har Sjøhuset Stord reklamert for tilbud på vin og ”wineyard” ved skjenkestedet.



Del på Facebook



– Dette er i strid med Alkoholloven som omhandler reklameforbud, sier kommunalsjef Knut Gram som har sendt et irettesettende brev til utestedet.

Ulovlig markedsføring

I alkohollovens § 9.2 som omhandler reklame for alkoholoaldig drikk, heter det at ”Reklameforbudet er medie-nøytralt. Det vil si at det rammer reklame for alkohol i alle medier.”



– Dette gjeld altså også internett og Facebook, sier Gram og viser til alle uttrykk som språklig eller på annen måte forbindes med alkoholholdig drikk omfattes av reklameforbudet.



– Det avgjørende er om uttrykket gir klare assosiasjoner til alkoholholdig drikk. Som eksempel kan nevnes uttrykk som ”happy hour”, ”en kald en” og så videre, heter der i brevet fra Stord kommune.

Gir kun en advarsel

– Sjøhuset Stord sin markedsføring er, slik vi ser det, i strid med reklameforbudet i alkoholloven, sier Gram som ber utestedet om snarest å stoppe denne form for marknadsføring.



– Dersom det ikke blir gjort, kan dette føre til inndraging av skjenkeløyvet, sier Gram og viser til vedtatte alkoholpolitiske retningslinjer for Stord kommune.

Har ikke annonsert

– Jeg kan bekrefte at jeg har fått brevet fra Stord kommune, men dette har aldri blitt annonsert på Sjøhuset Stord sin side på Facebook, sier styreleder John Einar Olsen.



Publiseringen skjedde inne på hans personlig side på Facebook, og den er lukket for andre enn de han har tillatelse til innsyn på siden.



– Det som skjedde var en tabbe. Jeg svaret på en henvendelse som kom, og noen har alstå tatt kopi av uttalelsen og sendt den til kommunen, sier Olsen og synes hele episoden er beklagelig og uheldig.



– Jeg kommer til å ta svare på brevet fra Stord kommune i løpet av kort tid, sier Olsen.